Trekker ruk kar flenters, bestuurder ontkom met net 'n skrapie! | Netwerk24
Deur Kaydene Davids 08 Junie 2019 14:24
Johan BeukesFoto: Cathy de Lange
'n Pensioenaris van Clocolan in die Vrystaat het net 'n skrapie aan sy kop en 'n paar blou kolle op sy lyf nadat 'n deel van sy motor aan die bestuurder se kant Vrydagaand afgeruk is deur 'n trekker wat een of ander impliment getrek het.
Cathy de Lange, 'n motiveringspreker en voormalige omroeper, sê dit is 'n wonderwerk dat haar pa, Johan Beukes, nie ernstig beseer is nie.
De Lange sê haar pa was Vrydagaand omstreeks 19:00 op pad van Clocolan om 'n Pinksterdiens in Ficksburg by te woon toe die trekker, sonder enige weerkaatsers, sy kar tref.
"Die implement wat die trekker gesleep het, het verby die wit streep uitgesteek en in die verbygang is die agterste deel van my pa se wit Citi Golf aan die bestuurderskant afgeruk," sê De Lange.
Sy sê hoewel mense glo wonderwerke gebeur nie meer , gebeur dit steeds, veral as jy na haar pa se motor kyk.
"Dit is 'n wonderwerk. God is groot."
Cathy de Lange sê haar pa het Vrydagaand ongedeerd uit dié kar geklim. Foto: Cathy de Lange/Facebook